
ŠAKIŲ RAJONO SAVIVALDYBĖS  TARYBA

SPRENDIMAS

DĖL NEGYVENAMŲJŲ PATALPŲ, ESANČIŲ ŠAKIŲ SENIŪNIJOJE, GOTLYBIŠKIŲ KAIME, MOKYKLOS G. 26,  PERDAVIMO LAIKINAI NEATLYGINTINAI VALDYTI IR NAUDOTIS ASOCIACIJAI GOTLYBIŠKIŲ BENDRUOMENĖS CENTRUI

2011 m.  gegužės 26 d. Nr. T-41
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr.54-1492; 2002, Nr.60-2412) 8 str. 1 d. 1 p., 11 str. 1 d., 13 str. 1 d. 4 p. ir 2 d., rajono savivaldybės tarybos 2005 m. gruodžio 22 d. sprendimu Nr.T-359 patvirtintu Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašu bei atsižvelgdama į asociacijos Gotlybiškių bendruomenės centro 2011 m. gegužės 3 d. prašymą,  nusprendžia:

1.
Perduoti asociacijai Gotlybiškių bendruomenės centrui laikinai neatlygintinai valdyti ir naudotis pagal panaudos sutartį dvidešimčiai metų rajono savivaldybei nuosavybės teise priklausančią ir šiuo metu Siesartėnų pagrindinės mokyklos patikėjimo teise valdomą 14,03 kv. m ploto negyvenamąją patalpą, esančią Šakių seniūnijoje, Gotlybiškių kaime, Mokyklos g. 26 (Nekilnojamojo daikto kadastro duomenų byloje Nr. 84/3510 unikalus pastato Nr. 8496-4010-1018, pastatas pažymėtas šifru 1C2/p, patalpos indeksas – 2-9) su 0,45 kv. m bendro naudojimo patalpų, pažymėtų indeksais 1-12 ir 2-12 (visų perduodamų patalpų bendras plotas – 14,48 kv. m), asociacijos Gotlybiškių bendruomenės centro įstatuose šiuo metu numatytoms funkcijoms vykdyti. 



2.
Įgalioti Siesartėnų pagrindinės mokyklos direktorių sudaryti ir pasirašyti perduodamų negyvenamųjų patalpų panaudos sutartį bei perdavimo ir priėmimo aktą, parengtus pagal rajono savivaldybės tarybos 2005 m. gruodžio 22 d. sprendimu Nr.T-359 patvirtintas sutarties ir perdavimo - priėmimo akto formas. 

